
ROMÂNIA

JUDEŢUL SATU MARE
MUNICIPIUL SATU MARE
   Nr. 53205/16.09.2026
Primarul Municipiului Satu Mare, Kereskényi Gábor,
În temeiul prevederilor art. 136 alin. (1) din O.U.G.nr. 57/2019 privind Codul Administrativ, cu modificările și completările ulterioare, îmi exprim inițiativa de promovare a proiectului de hotărâre privind aprobarea organigramei și a statului de funcții ale Primăriei Municipiului Satu Mare, proiect în susținerea căruia formulez următorul:
REFERAT DE APROBARE

În prezent, structura organizatorică și statul de funcții ale Primăriei Municipiului Satu Mare sunt reglementate prin Hotărârea Consiliului Local nr. 76/08.04.2026, privind aprobarea numărului de posturi, a organigramei și a statului de funcții ale Primăriei Municipiului Satu Mare, document care prevede un număr total de 307 posturi (funcții publice și personal contractual).

Având în vedere prevederile art. 477–479 din O.U.G. nr. 57/2019 privind Codul administrativ, care garantează dreptul funcționarilor publici de a avansa în grad profesional, în luna mai 2026 a fost organizat un examen de promovare pentru o funcție publică de execuție. Ca urmare a reușitei candidatului, se impune actualizarea raportului de serviciu prin act administrativ, operațiune care necesită transformarea corespunzătoare a postului în statul de funcții.

De asemenea pentru eficientizarea structurii organizatorice - Compartiment Monitorizare Proceduri administrative se propune desființarea unei funcții publice de execuție vacante – Consilier, clasa I , grad profesional asistent și înființarea, în schimb, a unui post de natură contractuală de Consilier IA. Această modificare este fundamentată pe necesitatea adaptării atribuțiilor postului la activități care nu implică exercitarea prerogativelor de putere publică, așa cum sunt acestea definite la art. 370 din O.U.G. nr. 57/2019 privind Codul administrativ, cu modificările și completările ulterioare.
Prezentul proiect de hotărâre este fundamentat pe obligația instituției de a corela structura de personal cu evoluția profesională a angajaților, respectând totodată dreptul angajatorului de a organiza activitatea unității, conform art. 40 din Codul muncii și art. 405 din Codul administrativ. Astfel, modificările propuse reflectă necesitățile reale de funcționare ale aparatului de specialitate al primarului.

Totodată, menționăm faptul că adoptarea noii structuri nu implică suplimentarea numărului total de posturi aprobat anterior și se încadrează în limitele bugetare alocate cheltuielilor de personal pentru anul în curs.

În vederea respectării prevederilor Standardului 4 - Structura organizatorică din Ordinul SGG nr.  600/2018 privind aprobarea Codului controlului intern managerial al entităților publice ”.... 4.2.5. Conducerea entităţii publice analizează periodic gradul de adaptabilitate a structurii organizatorice la modificările intervenite în interiorul şi/sau exteriorul entităţii publice.....”  

Cu raportare și la prevederile art. 402 coroborat cu art. 385 alin. (3) din O.U.G. nr. 57/2019, modificările propuse prin prezentul proiect de hotărâre nu necesită avizul prealabil al Agenției Naționale a Funcționarilor Publici.

Văzând prevederile art. 129 alin. (1), alin. (2) lit. a) coroborate cu  prevederile alin. (3) lit. c) din OUG nr. 57/2019 privind Codul Administrativ, potrivit cărora consiliul local are competența de a hotărî în toate problemele de interes local și de a asigura cadrul organizatoric necesar funcționării aparatului de specialitate al primarului, inclusiv de aprobare a statului de funcții, la propunerea primarului, 
Având în vedere toate aspectele expuse, supun spre analiză și aprobare Consiliului Local al Municipiului Satu Mare proiectul de hotărâre privind aprobarea organigramei și a statului de funcții al Primăriei Municipiului Satu Mare, în forma prezentată de executiv.
Principalele modificări propuse vizează următoarele direcții strategice:

1. Suplimentarea numărului de posturi bugetate la Primăria Municipiului Satu Mare, de la 307 posturi la 309 posturi
În conformitate cu adresa nr. 2457/12.03.2026 a Instituției Prefectului – Județul Satu Mare, UAT Municipiul Satu Mare înregistrează un număr de 4 posturi disponibile până la atingerea plafonului maxim legal de 506 posturi. Proiectul propune alocarea a 2 posturi din cele 4 rămase disponibile către aparatul de specialitate, măsura înscriindu-se strict în limitele legale impuse de O.U.G. nr. 63/2010, cele 2 posturi fiind repartizate astfel: 

· 1 post la Serviciului Evidența Veniturilor, Urmărire, Executare Silită, Amenzi din cadrul Direcției de Impozite și Taxe Locale;

· 1 post la Compartimentului Urbanism – Serviciul  Dezvoltare Urbană;
2. Suplimentarea structurii Direcției de Impozite și Taxe Locale
La nivelul Direcției de Impozite și Taxe Locale, se propune reorganizarea Serviciului Evidența Veniturilor, Urmărire, Executare Silită, Amenzi prin transformarea unui post vacant de consilier superior într-un post de debutant și înființarea unui post de referent. Această măsură va permite o mai bună distribuție a sarcinilor administrative și fluidizarea activităților specifice.
3. Suplimentarea structurii Serviciului Coordonare Instituții Subordonate, Comunicare Cultură și Sport 

Ca urmare a finalizării implementării unor proiecte cu finanțare externă și din necesitatea de a asigura sustenabilitatea acestora, se propune înființarea structurii „Muzeul industrializării forțate și al dezrădăcinării la Satu Mare”. Cele 10 posturi necesare funcționării acestui obiectiv de interes local vor fi asigurate fără impact bugetar suplimentar, prin redistribuirea posturilor vacante rezultate din desființarea Compartimentului Implementare Proiecte finanțate din fonduri externe nerambursabile. Această abordare garantează respectarea criteriilor de durabilitate ale proiectelor finanțate din fonduri nerambursabile.
4. Actualizarea statului de funcții ca urmare a promovării în grad profesional a unui funcționar public, în conformitate cu art. 477–479 din Codul administrativ.
În baza rezultatelor examenului de promovare în grad profesional, statul de funcții a fost actualizat pentru a reflecta evoluția în carieră a personalului care îndeplinește condițiile legale, stimulând astfel stabilitatea și profesionalismul în administrația publică.

Modificările propuse respectă prevederile O.U.G. nr. 57/2019 privind Codul administrativ și cele ale Legii nr. 53/2003 – Codul muncii, iar conform cadrului legal actual, modificările de structură propuse nu necesită avizul Agenției Naționale a Funcționarilor Publici (ANFP), încadrându-se în competența exclusivă de organizare a autorității locale.

Luând în considerare argumentele menționate, care demonstrează oportunitatea și legalitatea măsurilor propuse pentru îmbunătățirea activității executive la nivelul municipiului, supun spre analiză și aprobare Consiliului Local al Municipiului Satu Mare prezentul proiect de hotărâre.

